**Народно читалище „Св. св. Кирил и Методий – 1897”**

**9550 с. Пчеларово, общ. Ген. Тошево, обл. Добрич**

 **ул. „Първа” №33б, тел. 0892201183 email:chitalishte\_km1897@abv.bg**

 **О Т Ч Е Т**

 **ЗА ДЕЙНОСТА НА НАРОДНО ЧИТАЛИЩЕ ,,СВ.СВ.КИРИЛ И МЕТОДИЙ-1897”с.ПЧЕЛАРОВО**

 **За периода 01.01.2021г. до 31.12.2021г**

„Читалището е средище на културно образователни дейности. Вече дълги години нашето читалище работи за обогатяване, запазване и разпространение на културните ценности. То е типична обществена институция, която изпълнява учебно-просветителски функции , художествена самодейност и клубна дейност

Минало, настояще и бъдеще се срещат в библиотеката. Миналото – като памет; настоящето – като преодоляване на трудности, разгръщане и търсене на нови възможности, планиране и подготовка за нови предизвикателства; бъдещето – като посрещане на новото, усъвършенстване на професионални умения, търсене на нови форми на работа, това е нашата библиотека.

През годините тя стоически оцелява, като преминава през всички изпитания на времето, неизменно присъства в живота на общността, променя се, за да остане! Хората не могат без нея. Тя е източник на увереност, получена от знанията, тя е място, което възрастните помнят от деца, а децата ще запомнят с първия си допир с книгата, срещата с литературните герои и техните създатели. Ценното, което БИБЛИОТЕКАТА дава, е не само литературата, но и общуването – с книгите и с други хора с общи интереси. Библиотеката ни разполага с 11415тома. През отчетения период има 854посещения и 239 заети библиотечни документи. Основна група читатели в нашата библиотека са над -14 години, но и посещенията на деца под 14 години се увеличава.

Чрез съчетаването на традиции и съвременни технологии, на изконни ценности и различни иновации целта на Библиотеката е да хвърли мост между столетия и поколения, утвърждавайки се като една успешно развиваща се и модерна библиотека, отговаряща на потребностите на новото време и чертаеща насоките на бъдещето. За постигането на ново ниво в обслужването на информационните потребности на читателите, чрез изграждането на електронна библиотека и използването на перспективни технологии.

Библиотеката осъществява комплексни/ технически услуги, свързани с нуждите от комуникация - разполага с необходимата техника и предоставя услуги, свързани с набиране, разпечатване, сканиране, озвучаване и съответно получаване и изпращане в различен формат и по различни канали информация – факс, e-mail, принтер, скенер, мултимедия и др. Отбелязани бяха кръгли годишнини на наши поети и писатели придружени с презентации,седмица на детската книга и деня на Будителите. Нашите цели са да бъдем полезни във всички области на знанието, да осигурим равен достъп до знания и информация всички потребители.поради ред обстоятелства не се извърши прочистване на книжния фонд.

Мероприятията се отбелязват почти всички.

**Художествено- творческия процес на читалището** се развива с помощта на две фолклорни групи

-ФГ,,Добруджански глас”

- Младежка Коледарска група

И двата самодейни състава са основни участници в провеждането на културни прояви и събития от културния календар на читалището.

Участие на любителските състави в:

-Фолклорен събор „Песни и танци от слънчева Добруджа.”2021

-XXII Добруджански фолклорен събор „Богородица”-гр.Ген.Тошево”

-Коледуване в селото и Общината

Общоселски културни прояви не бяха организирани поради епидемичната обстановка в страната.

**Финансови средства от бюджета за 2021г.**

През изминалата година читалището работи по утвърдени субсидии, отпуснати от държавния и общински бюджет.

 Държавна субсидия за 2021г. е на стойност - 23040.00 лв.

Общинска субсидия за 2021г. е на стойност – 3875.00 лв.

Финансови постъпления от наеми / рента / - 3060.00 лв.

 /членски внос/ - 60.00 лв.

Съгласно ЗНЧ читалището представя ежегодно пред кмета на Общината финансов отчет за изразходените средства през преходната година.

 Материална база:

Читалищната ни сграда е в доста добро състояние.Остава ни само малко обзавеждане да осигурим отопление за голямата зала и сценично осветление.

Работата на читалищното настоятелство е на ниво. Редовно се провеждат заседания и се решават неотложни въпроси свързани с работата на читалището.

Дата:05.01.2022г. Председател НЧ …………………

с.Пчеларово /Руска Атанасова /

 Изготвил Ч. секретар …………….

 /Тодорка Йорданова /